Anjing pemburu tikus Mallorca

thumb
Anjing pemburu tikus Mallorca ialah satu baka anjing Sepanyol daripada jenis anjing pemburu tikus atau anjing pemburu sarang arnab yang terdapat di pulau Mallorca di Kepulauan Balear. Ia diiktiraf oleh Pemerintah Kepulauan Balear dan oleh pemerintah kebangsaan Sepanyol, tetapi bukan oleh Persekutuan Kinologi Antarabangsa.

Sejarah
Asal usul anjing pemburu tikus Mallorca adalah tidak jelas, tanpa bukti berdokumen sebelum separuh kedua abad kesembilan belas. Anjing ini menunjukkan banyak keserupaan dengan anjing baka anjing pemburu tikus Valencia dari komuniti berautonomi Valencia, di tanah besar Sepanyol. Pesawah padi Valencia tiba di Mallorca pada tahun 1901 untuk bekerja di tanah bencah di Albufera de Muro dan sesetengah sumber mengupas ini sebagai penjelasan mungkin untuk keserupaan. Telah juga ada cadangan bahawa mungkin terdapat sesestengah kemasukan darah terier Inggeris dalam sejarah baka ini.

Sebuah persatuan baka – Club Espanyol del Ca Rater Mallorquí ("Kelab Anjing Pemburu Tikus Mallorca Sepanyol") – diasaskan pada tahun 1990 dan pendaftaran dimulakan. Anjing pemburu tikus Mallorca diiktiraf secara rasmi oleh komuniti berautonomi Kepulauan Balear pada tahun 2002 dengan pengasasan buku pembaka dan penerbitan piawaian baka dalam Butlletí Oficial de les Illes Balears ("Buletin Rasmi Kepulauan Balear"), iaitu gazet pemerintah bagi kepulauan itu. Pada tahun 2004, ia menerima pengiktirafan kebangsaan penuh apabila piawaian baka diterbitkan dalam Boletín Oficial del Estado ("Buletin Rasmi Negara") – jurnal rasmi pemerintah Sepanyol – dan persatuan baka diberi kuasa untuk menyelenggarakan buku pembaka.

Ciri
Anjing pemburu tikus Mallorca adalah kecil: ketinggian pada paras kelasa tidak mencapai  dan biasanya dalam julat  untuk betina dan  untuk jantan; berat badan berbeza-beza dalam lingkungan  dan  masing-masing. Pada jantan, panjang tubuh adalah lebih kurang sama dengan ketinggian pada paras kelasa, iaitu garis luarnya ialah segi empat sama; betina mempunyai tubuh agak lebih panjang, tetapi masih dekat dengan garis luar segi empat sama.

Lapis bulunya sama ada berwarna hitam dan sawo matang atau perang dan sawo matang, sama ada dengan tanda-tanda putih atau tanpa tanda-tanda putih; tanda-tanda putih mungkin sangat meluas sehingga lapis bulunya triwarna atau putih dengan tompok-tompok warna.

Kegunaan
Anjing pemburu tikus Mallorca dahulunya digunakan untuk memburu dan menangkap tikus di tanah lembap dan di lagun di Pulau Mallorca – ia dinamai sempena kegunaan ini; ini ialah kegiatan komersial, kerana tikus dijual sebagai makanan. Pada abad kedua puluh satu, ia lazimnya digunakan untuk memburu arnab, khususnya di kawasan yang dipenuhi dengan semak-samun atau tumbuh-tumbuhan; ia mungkin juga digunakan untuk mengutip buruan berpelepah kecil seperti murai batu atau merpati.

Ia merupakan anjing pengawal bagus dan haiwan teman baik.

Catatan

Rujukan

Pemburu Tikus Mallorca, Anjing
Pemburu Tikus Mallorca, Anjing
Pemburu Tikus Mallorca, Anjing
Pemburu Tikus Mallorca, Anjing
Pemburu Tikus Mallorca, Anjing